En kraftig bilbombe er eksploderet foran et hotel og en restaurant i Somalias hovedstad, Mogadishu.

Mindst 11 mennesker er dræbt, oplyser politiet.

- Indtil nu har vi båret 11 døde og 16 sårede væk. Dødstallet kan stige, siger lederen af byens ambulancetjeneste.



Det er sket på en travl gade i Mogadishu midt på eftermiddagen.

En meget stor røgsky steg til vejs efter eksplosionen, og to restauranter og biler parkeret i området er knust.

- Eksplosionen ødelagde en restaurant og dræbte mange, som befandt sig inden for og uden for restauranten. Dødstallet kan stige, siger politimajor.



Ingen har umiddelbart taget skylden for angrebet. Men mistanken retter sig mod den radikale islamistiske gruppe al Shabaab, der er knyttet til terrornetværket al-Qaeda.

Al Shabaab forsøger at vælte regeringen, der støttes fra Vesten. Islamisterne blev i 2011 fordrevet fra Mogadishu og størstedelen af deres områder i Somalia.

Men bevægelsen har hyppigt foretaget blodige angreb i både Somalia og nabolandet Kenya.



/ritzau/Reuters